cyanic-selkie/wikianc huggingface dataset:
Καθεδρικός Ναός Αγίου Μιχαήλ (Βελιγράδι)
Ο Καθεδρικός Ναός του Αγίου Μιχαήλ του Αρχαγγέλου (Саборна Црква Св. Архангела Михаила: Saborna Crkva Sv. Arhangela Mihaila) είναι Σερβορθόδοξος Χριστιανικός ναός στο κέντρο του Βελιγραδίου στη Σερβία. Βρίσκεται στην παλιά πόλη επί της διασταύρωσης των οδών Kralja Petra και Kneza Sime Markovica. Εκεί υπήρχε και παλαιότερος ναός, αφιερωμένος στην Αγία Αψίδα. Είναι ένα από τα σημαντικότερα σημεία λατρείας στη χώρα. Είναι ευρέως γνωστός στους κατοίκους ως Saborna crkva (Ο Καθεδρικός). Ο ναός είναι προστατευόμενο κτίριο 1ου βαθμού από το 1979.
Ο Καθεδρικός Ναός του Βελιγραδίου μαζί με την αρχιτεκτονική του, τα έργα τέχνης και τον πλούσιο θησαυρό του αποτελεί εντυπωσιακό πολιτιστικό μνημείο. Πρόκειται για ανεκτίμητο ιστορικό μνημείο του Σερβικού τομέα του Βελιγραδίου από το πρώτο μισό του 19ου αιώνα, και έγινε θρησκευτικό, διοικητικό και πολιτιστικό κέντρο της γύρω περιοχής. Την εποχή που οι νέες κοινωνικές και πολιτικές δομές αναπτυσσόταν αργά, ο Καθεδρικός ναός έγινε κέντρο υποστήριξης της ανεξαρτησίας από τον Τουρκικό συγκεντρωτισμό μέχρι την τελική απελευθέρωση από τον Οθωμανικό ζυγό.
Παλαιότερος ναός
Υπήρχε παλαιότερη εκκλησία, αφιερωμένη στον Αρχάγγελο Μιχαήλ, στον χώρο του σημερινού ναού. Ο Προτεστάντης ιερέας και περιηγητής Στιέπαν Γκέρλαχ καταγράφει πολύτιμες αναφορές της όψης του σε περιγραφές ταξιδιών των αντιπροσώπων του Αυτοκράτορα στην Κωνσταντινούπολη την περίοδο 1573-1578. Αν και ήταν ευρύχωρος και διέθετε όλα όσα χρειαζόταν για την τέλεση λειτουργίας, δεν ήταν αρκετά μεγάλος για να φιλοξενήσει όλους τους Χριστιανούς του Βελιγραδίου.
thumb|left|Η στέψη του βασιλιά [[Πέτρος Α΄ της Σερβίας|Πέτρου Α΄ στις 21 Σεπτεμβρίου 1904]]
Μεταγενέστερες καταγραφές της εκκλησίας διατηρούνται από περιηγητές του 17ου και 18ου αιώνα. Κατά τη διάρκεια των Τουρκοαυστριακών συγκρούσεων στις αρχές του 18ου αιώνα, ο ναός καταστράφηκε, και οι Αυστριακές αρχές δεν είχαν το δικαίωμα να αποκαταστήσουν τους κατεστραμμένους σερβικούς ναούς. Έτσι ο πρώην Μητροπολίτης Μοϊσίλε Πέτροβιτς, που περίμενε στήριξη από τον Ρώσο Τσάρο Πέτρο τον Μέγα (που εν τω μεταξύ είχε πεθάνει), άρχισε την αποκατάσταση του ναού από τα θεμέλια του, διακοσμώντας τον με νέο εικονοστάσιο. Οι σοβαρές ιστορικές περιστάσεις επηρέασαν και πάλι την εκκλησία οδηγώντας στην ανάγκη για εκ νέου χτίσιμό της.
Σύμφωνα με τη Συνθήκη του Βελιγραδίου το 1739 οι Τούρκοι κατέλαβαν και πάλι το Βελιγράδι μεταξύ άλλων και σε μικρό διάστημα από την είσοδό τους στην πόλη έδειξαν την οργή τους προς τους Σέρβους. Η κατοικία του Σέρβου Μητροπολίτη κατεδαφίστηκε, ενώ οι Τούρκοι αφαίρεσαν αντικείμενα της εκκλησίας και έριξαν την οροφή της. Μερικές δεκαετίες αργότερα, στις αρχές του 1798 η εκκλησία επλήγη και πάλι, αυτή τη φορά από πυρκαγιά. Επισκευάστηκε και πάλι και χρησιμοποιήθηκε μέχρι το 1813, όταν στο ξέσπασμα της Πρώτης Σερβικής Επανάστασης οι Τούρκοι τη λήστεψαν και τη βεβήλωσαν. Οι αναγκαίες εργασίες αναστήλωσης έγιναν μετά τη Δεύτερη Σερβική Επανάσταση.
Στη διακήρυξη του Χαττ-ι-Σερίφ την ημέρα εορτής του Αγίου Ανδρέα, το 1830, σύμφωνα με την οποία η Σερβία απέκτησε το δικαίωμα ελεύθερης θρησκευτικής άσκησης, και υπό τις εντολές του πρίγκιπα Μίλος, ανακατασκευάστηκε ο παλιός ναός με την προσθήκη ενός νέου καμπαναριού.
Για τον σκοπό της χύτευσης των καμπανών του ναού, άναψε μια μεγάλη φωτιά που έκαψε για τρεις ημέρες. Οι περαστικοί έριχναν διάφορα υλικά από ασήμι, τα οποία πλαθόταν με χαλκό, και ώστε οι καμπάνες που θα κατασκευαζόταν να έχουν καλύτερο ήχο. Οι κάτοικοι του Βελιγραδίου ανέμεναν για το γεγονός «ως κάτι μεγάλο και ανεπανάληπτο», μιας και για αυτούς το χτύπημα της καμπάνας σήμαινε την απελευθέρωση τους. Η απόφαση αυτή έγινε δεκτή από τους Τούρκους με αμφιβολίες και απειλές. Υπάρχει ανέκδοτο που αναφέρει πως ο βεζίρης του Βελιγραδίου Χουσεΐν Πασά Γκαβανόζ Ογλου (1827-1833) ζήτησε την τιμωρία του δούκα Πέταρ Τσούκιτς που ήταν υπεύθυνος για την κατασκευή. Ο δούκας απάντησε πως αν δεν κατασκευάσει το καμπαναριό θα πεθάνει στα χέρια του πρίγκιπα Μίλος, αλλά αν το κατασκευάσει θα πεθάνει στα χέρια των Τούρκων, προτιμώντας τη δεύτερη επιλογή.
Αν και ο αρχιτέκτονας και οι κτίστες παραμένουν άνγωστοι, θεωρείται πιθανότερο πως ο ναός κατασκευάστηκε από κτίστες από το Πάντσεβο, με βάση σχέδιο του Φρίντριχ Άνταμ Κβέρφιλντ.
Σημερινός ναός
Ο καθεδρικός κτίστηκε την περίοδο 1837-40. Το επικαλυμμένο με χρυσό εικονοστάσιο κατασκευάστηκε από τον γλύπτη Ντιμίτριε Πέτροβιτς, ενώ το εσωτερικό του ναού εικονογραφήθηκε από τον Ντιμίτριε Αβράμοβιτς, έναν από τους γνωστότερους Σέρβους ζωγράφους του 19ου αιώνα.
Ο Καθεδρικός ναός ήταν ένα από τα μεγαλύτερα θρησκευτικά κτίρια στη Σερβία, και μετά το Ναό των Πέτρου και Παύλου στο Τοπτσιντέρ (1832/34), ο παλαιότερος στο Βελιγράδι.
Ο κύριος ναός έχει απλή κατασκευή με ημικυκλική αψίδα στην ανατολική πλευρά και νάρθηκα στη δυτική, πάνω από τον οποίο βρίσκεται το καμπαναριό. Ο εσωτερικός χώρος χωρίζεται στο ιερό, τον κύριο ναό και τον νάρθηκα όπου βρίσκονται το βαπτιστήριον και οι σκάλες που οδηγούν στο καμπαναριό. Η νότια πρόσοψη που είναι διαφορετική από τη βόρεια, έχει απλό σχέδιο και για τον ίδιο σκοπό η δυτική πρόσοψη τονίζεται από διακριτή πύλη και πλατιά σκαλοπάτια. Η αρχιτεκτονική του Καθεδρικού ναού υιοθέτησε τις αναλογίες και τις προδιαγραφές των νεοκλασικών ναών με ξεχωριστό καμπαναριό που κτίστηκαν την ίδια περίοδο στην Αυστρία. Ο λίγο παλαιότερος Καθεδρικός Ναός του Σρέμσκι Καρλόβτσι (1758), που ανήκει στην ίδια κατηγορία, μπορεί να θεωρηθεί πως ήταν πρότυπο. Η αρχιτεκτονική του ναού αυτού χρησιμοποιήθηκε αρκετά ως μοντέλο για τα θρησκευτικά κτίρια κατά τη βασιλεία του Μίλος.
Η διακόσμηση των εσωτερικών χώρων έγιναν μετά την ολοκλήρωση της κατασκευής του ναού. Ο δήμος του Βελιγραδίου προσέλαβε γλύπτη, χαράκτη και χύτη, τον Ντιμίτριε Πέτροβιτς (1799-1852), με σπουδές στην Ακαδημία της Βιέννης, για να σχεδιάσει το εσωτερικό του ναού.
Η εικονογράφηση του Καθεδρικού Ναού ανατέθηκε σε έναν από τους γνωστότερους Σέρβους ζωγράφους, τον Ντιμίτριε Αβράμοβιτς (1815-1855), ο οποίος εικονογράφησε 18 μεγάλες συνθέσεις και περίπου 15 αγιογραφίες κατά την περίοδο από το 1841 έως το 1845. Ο καλλιτέχνης είχε εμπνευστεί από την ιστορική σχολή της Βιέννης και των Γερμανών Ναζαρηνών, αλλά η επιθυμία του για πιο δραματικά χρώματα δημιούργησε τον σερβικό ρυθμό.
Επίσης σημαντικής αξίας είναι τα χαρακτικά έργα στο εικονοστάσιο, στον άμβωνα και το θησαυροφυλάκιο, όπου φυλάσσονται αντικείμενα από τον 18ο και 19ο αιώνα με σημαντική ιστορική και πολιτιστική αξία.
Το κρανίο του Δούκα Καραγιώργη, τάφηκε στο νότιο τμήμα του προαυλίου του ναού μέχρι το 1837, όταν σύμφωνα με την επιθυμία της πριγκίπισσας Λιούμπιτσα εκτάφηκε και μεταφέρθηκε στο Τόπολα. Τα λείψανα των Αγίου Τσάρου Ούρος και Αγίου Δεσπότη Στέβαν Σιλγιάνοβιτς (†1540), τάφοι Σέρβων ηγεμόνων όπως του πρίγκιπα Μίλος (1780-1860) και του Μιχάηλο Ομπρένοβιτς (1823-1868), αλλά και τάφοι αξιωματούχων της εκκλησίας βρίσκονται στο Ναό. Ο Σέρβος συγγραφέας και εκπαιδευτικός Ντοσιντέι Ομπράντοβιτς (1742-1811) και ο αναμορφωτής της σερβικής γλώσσας Βουκ Κάρατζιτς (1787-1864) έχουν ταφεί μπροστά από την κύρια είσοδο του ναού.
Η πρώτη Χορωδιακή Εταιρεία του Βελιγραδίου που εκτελεί σερβική εκκλησιαστική μουσική, ιδρύθηκε το 1853 και λειτουργεί μέχρι και σήμερα στον Καθεδρικό ναό. Η χορωδία έχει εκτελέσει έργα αναγνωρισμένων Σέρβων συνθετών όπως ο Γιόζιφ Μαρίνκοβιτς, ο Στέβαν Μοκράνιατς και ο Κορνέλιε Στάνκοβιτς.
Πατριαρχείο της Σερβικής Ορθόδοξης Εκκλησίας
thumb|Ο Καθεδρικός Ναός Το σημερινό κτίριο του Πατριαρχείου κτίστηκε μεταξύ 1934 και 1935 σε σχέδια του αρχιτέκτονα Βίκτορ Λουκόμσκι. Βρίσκεται απέναντι από τον Καθεδρικό Ναό. Το κτίριο έχει τετράγωνη βάση, είναι μονόχρωμο και έχει μνημειακή μορφή. Στην κύρια πρόσοψη, απέναντι από τον Καθεδρικό Ναό, βρίσκεται μια εντυπωσιακή στοά, με χαμηλές στήλες και αψιδωτή πύλη όπου βρίσκεται σε γλυπτή μορφή ο θυρεός της Σερβικής Ορθόδοξης Εκκλησίας. Στην κορυφή αυτής της πρόσοψης, εντός μιας κόγχης βρίσκεται μωσαϊκό το οποίο αναπαριστά τον Άγιο Ιωάννη τον Βαπτιστή. Στο ανατολικό τμήμα του κτιρίου υπάρχει παρεκκλήσι αφιερωμένο στον Άγιο Συμεών. Έχει γλυπτό εικονοστάσιο, έργο μαστόρων από την Οχρίδα, και αγιογραφίες του Βλάντιμιρ Πρεντόγιεβιτς από το 1935. Ο Καθεδρικός Ναός του Αγίου Μιχαήλ του Αρχαγγέλου είναι Μνημείο Πολιτιστικής Σημασίας από το 1979, και προστατεύεται από τη Δημοκρατία της Σερβίας. Η Βιβλιοθήκη και το Μουσείο της Σερβικής Ορθόδοξης Εκκλησίας βρίσκονται στο κτίριο αυτό.
Εξωτερικοί σύνδεσμοι
Καθεδρικος ναος Μιχαηλ
Λεσβιακός Αύγουστος
Ο Λεσβιακός Αύγουστος είναι ερωτική, δραματική ταινία (μετέπειτα γνωστή και ως Οι λύκαινες ή Κατακραυγή) ελληνικής παραγωγής του 1974, σε σενάριο Πέτρου Αναγνωστόπουλου και σκηνοθεσία Ερρίκου Ανδρέου. Πρωταγωνιστούν οι Κάτια Δανδουλάκη, Γιώργος Χριστοδούλου και Ρένα Κοσμίδου.
Υπόθεση
Ο Αλέξης (Σταύρος Φαρμάκης), ένας ζωγράφος, κάνει διακοπές σε ένα ελληνικό νησί με τη νεαρή δεύτερη γυναίκα του Έλενα (Τζοάννα Παππά) και την κόρη του, από τον πρώτο του γάμο, Χριστίνα (Ρένα Κοσμίδου). Η ερωτική σχέση ανάμεσα στις δύο γυναίκες, δεν εμποδίζει τη Χριστίνα να στραφεί και στον Κώστα (Γιώργος Χριστοδούλου), έναν παντρεμένο ψαρά, που εγκαταλείπει για χάρη της τη γυναίκα του Αγγελική (Κάτια Δανδουλάκη). Ο ζωγράφος, που αντιλαμβάνεται τη σχέση των δύο γυναικών, δηλητηριάζεται από την Έλενα, αλλά πριν πεθάνει γράφει το όνομα της δολοφόνου στον τελευταίο του πίνακα. Ο Κώστας βρίσκει τον πίνακα, αλλά μαχαιρώνεται από τη Χριστίνα, με προτροπή της μητριάς της. Θανάσιμα τραυματισμένος, εμφανίζεται στην αστυνομία και αποκαλύπτει την αλήθεια.
Πληροφορίες παραγωγής
Τα γυρίσματα στο μεγαλύτερο μέρος της ταινίας έγιναν στο Πλωμάρι και κάποια από αυτά έγιναν σε ξενοδοχείο του Μόλυβου και  στις θερμές πηγές της λουτρόπολης της Θερμής ή της Γέρας.
Η ταινία κυκλοφόρησε στις αίθουσες στις 17 Ιουλίου 1974, έκοψε 56.973 εισιτήρια και ήρθε στην 9η θέση από τις 47 ταινίες αυτής της περιόδου.
Εξωτερικοί σύνδεσμοι
Κατηγορία:Ταινίες του 1974 Κατηγορία:Ελληνικές ταινίες Κατηγορία:Ελληνικές ερωτικές ταινίες Κατηγορία:Ελληνικές δραματικές ταινίες Κατηγορία:Ταινίες γυρισμένες στην Ελλάδα Κατηγορία:Ταινίες σε σκηνοθεσία Ερρίκου Ανδρέου Κατηγορία:Ταινίες παραγωγής Καραγιάννης - Καρατζόπουλος Κατηγορία:Ελληνόφωνες ταινίες
Μπιάνκα Μαρία Σφόρτσα
H Μπιάνκα-Μαρία, ιταλ. Bianca-Maria (5 Απριλίου 1472 - 31 Δεκεμβρίου 1510) από τον Οίκο των Σφόρτσα ήταν κόρη του δούκα του Μιλάνου. Με τους γάμους της έγινε πρώτα δούκισσα της Σαβοΐας και μετά αρχιδούκισσα της Αυστρίας & βασίλισσα της Γερμανίας.
Βιογραφία
Ήταν η πρώτη κόρη του Γκαλεάτσο-Μαρία δούκα του Μιλάνου και της Μπόνας, κόρης του Λουδοβίκου δούκα της Σαβοΐας.
Γεννήθηκε στην Παβία και έλαβε το όνομα της εκ πατρός μάμμης της Μπιάνκας-Μαρίας Βισκόντι. Ήταν 5 ετών, όταν ο πατέρας της δολοφονήθηκε μέσα στον ναό του Σάντο Στέφανο το 1476, ημέρα της εορτής του Αγίου. Τον Γκαλεάτσο-Μαρία τον έπληξαν με τα εγχειρίδιά τους τρεις υψηλοί αξιωματούχοι της Αυλής του Μιλάνου.
Πιο πριν, όταν ήταν 2 ετών, η Μπιάνκα-Μαρία είχε παντρευτεί τον εξάδελφό της Φιλιβέρτο Α΄ δούκα της Σαβοΐας, γιο του Αμεδαίου Θ΄ δούκα της Σαβοΐας. Αυτός απεβίωσε το 1482, αφήνοντάς την χήρα στα 10 έτη της. Η Μπιάνκα-Μαρία επέστρεψε στο Μιλάνο υπό την κηδεμονία του θείου της Λουδοβίκου Σφόρτσα, ο οποίος ενδιαφέρθηκε λίγο για τη μόρφωσή της. Την άφησε να ασχολείται με τα ενδιαφέροντά της, κυρίως κέντημα.
Το 1485 μνηστεύθηκε τον Ιωάννη Κορβίνο, νόθο γιο του Ματθαίου της Ουγγαρίας & Βοημίας και δούκα της Αυστρίας. Με τον γάμο αυτόν ο Ματθαίος ήθελε να εξασφαλίσει στον γιο του τη διαδοχή. Το 1487 οι αντιπρόσωποι υπέγραψαν τον γάμο, όμως η αντίδραση και οι δολοπλοκίες της Βεατρίκης των Τραστάμαρα, συζύγου του Ματθαίου, δεν επέτρεψαν να γίνει ο γάμος επίσημα. Το 1492 υπήρχε η σκέψη να παντρευτεί τον Ιάκωβο Δ΄ της Σκωτίας, αλλά σύντομα η ιδέα εγκαταλείφθηκε.
Το 1494 παντρεύτηκε στο Χαλλ του Τυρόλου τον Μαξιμιλιανό Α΄ της Γερμανίας, χήρο από τη Μαρία των Βαλουά δούκισσα της Βουργουνδίας. Ο γάμος είχε κανονιστεί από τον θείο της, που ήθελε την αναγνώρισή του και την επικύρωση τού τίτλου τού δούκα από τον βασιλιά· σε αντάλλαγμα ο Μαξιμιλιανός Α΄ θα ελάμβανε μία μεγάλη προίκα και τη Μπιάνκα-Μαρία. Η μεγαλοπρεπής ακολουθία της στη διαδρομή για τον γάμο της επέσυρε την προσοχή πολλών.
Κατά την τελετή η Μπιάνκα-Μαρία είχε στο επάνω μέρος του ενδύματός της καρφιτσωμένα 8 κοσμήματα, το καθένα με ένα ρουμπίνι και τέσσερα μαργαριτάρια. Η προίκα που έφερε ήταν 400.000 δουκάτα. Ο Μαξιμιλιανός Α΄ με τον γάμο επιβεβαίωσε την επικυριαρχία του επί του Μιλάνου. Αυτό θύμωσε την Άννα, αντιβασίλισσα της Γαλλίας για τον αδελφό της Λουδοβίκο Η΄ και επέφερε την παρέμβαση της Γαλλίας στην Ιταλία· έτσι εγκαινιάστηκαν οι Ιταλικοί Πόλεμοι.
Έπειτα από το 1500 ο Μαξιμιλιανός Α΄ έχασε το ενδιαφέρον του γι' αυτήν. Η Μπιάνκα-Μαρία έζησε με την Αυλή της από Μιλανέζους σε διάφορα κάστρα στο Τυρόλο. Μερικές φορές, όταν ο Μαξιμιλιανός Α΄ δεν είχε να πληρώσει για τα δωμάτια στα ταξίδια του, την άφηνε πίσω ως εγγύηση. Το 1508 εκείνος στέφθηκε αυτοκράτορας, έτσι η Μπιάνκα-Μαρία έγινε αυτοκράτειρα της Γερμανίας. Αυτή απεβίωσε στο Ίννσμπρουκ, 38 ετών και τάφηκε στο Σταμς. Ο σύζυγός της δεν παρέστη στην κηδεία, ούτε της αφιέρωσε επιτύμβια πλάκα. Στην Γουάσιγκτον των ΗΠΑ, στην Εθνική Πινακοθήκη Τέχνης, υπάρχει το αξιόλογο πορτραίτο της από τον Αμπρότζιο ντε Πρέντις.
Οικογένεια
Παντρεύτηκε πρώτα το 1474 τον Φιλιβέρτο Α΄ δούκα της Σαβοΐας.
Αυτός απεβίωσε το 1482 και το 1494 η Μπιάνκα-Μαρία έκανε δεύτερο γάμο με τον Μαξιμιλιανό Α΄ αρχιδούκα της Αυστρίας & βασιλιά της Γερμανίας.
Δεν απέκτησε απογόνους από τους γάμους της.
Παραπομπές
Κατηγορία:Αυτοκράτειρες της Αγίας Ρωμαϊκής Αυτοκρατορίας Κατηγορία:Οίκος των Σφόρτσα Κατηγορία:Δούκισσες της Σαβοΐας Κατηγορία:Βασίλισσες της Ιταλίας Κατηγορία:Βασίλισσες της Γερμανίας
Νοσταλγία για τη Σοβιετική Ένωση
μικρογραφία|Σταλινολεωφορείο στην Αγία Πετρούπολη, 5 Μαΐου 2010 Η Νοσταλγία για τη Σοβιετική Ένωση ή Σοβιετική νοσταλγία είναι κοινωνικό-ψυχολογικό φαινόμενο της νοσταλγίας για τη Σοβιετική εποχή, είτε για την πολιτική της, την κοινωνία της, τον πολιτισμό της ή την αισθητική. Αυτή η νοσταλγία είναι πιο κοινή μεταξύ των ανθρώπων που κατοικούν στη Ρωσία και τα μετασοβιετικά κράτη, καθώς και στα άτομα που γεννήθηκαν στη Σοβιετική Ένωση, αλλά εδώ και καιρό ζουν στο εξωτερικό. Υπάρχουν αρκετά αποτελέσματα απογοήτευσης στη Ρωσία μετά τη διάλυση της Σοβιετικής Ένωσης. Για παράδειγμα, η Σοβιετική οικονομία κατέρρευσε σε διάφορες νέες μετασοβιετικές οικονομίες, αλλάζοντας οδυνηρά από μια σχεδιασμένη οικονομία στον καπιταλισμό, το βιοτικό επίπεδο έπεσε για πολλούς ανθρώπους και το δίχτυ κοινωνικής ασφάλειας διαλύθηκε, αλλά εμφανίστηκε η ευημερία των Νέων Ρώσων και Ρώσων ολιγαρχών, συχνά με ανήθικο τρόπο. Ταυτόχρονα, η απώλεια της κατάστασης υπερδύναμης οδήγησε σε διάφορες αντιδράσεις, από την αύξηση του ρωσικού εθνικισμού, στην απογοήτευση.
Σε μια δημοσκόπηση του Ινστιτούτου Γκάλοπ που πραγματοποιήθηκε στην Πρώην Σοβιετική Ένωση το 2013 (εκτός από τα Βαλτικά κράτη και το Ουζμπεκιστάν), το 51% των ερωτηθέντων απάντησε ότι η διάλυση της Σοβιετικής Ένωσης ήταν πιο βλαβερή από καλή για τη χώρα τους.
Στις 25 Απριλίου 2005, ο Πρόεδρος της Ρωσίας Βλαντίμιρ Πούτιν επισήμανε ότι η διάλυση της Σοβιετικής Ένωσης ήταν μια μεγάλη γεωπολιτική καταστροφή του 20ου αιώνα.
Αναβίωση της λατρείας του Στάλιν
Στην Ουκρανία, από το 2009, το Κομμουνιστικό Κόμμα της Ουκρανίας, έχει προσπαθήσει ενεργά να αποκαταστήσει τη λατρεία του Ιωσήφ Στάλιν. Στις 22 Ιουνίου 2013, ο Σέρχι Τοπάλοφ, ο Λαϊκός Αναπληρωτής του Κομμουνιστικού Κόμματος, επιτέθηκε σε ένα πράκτορα επιβολής του νόμου πάνω από ένα πορτρέτο του Στάλιν.
Διαδικτυακές κοινωνίες
Κατηγορία:Κομμουνισμός στη Ρωσία Κατηγορία:Διάλυση της Σοβιετικής Ένωσης Κατηγορία:Ιστορία της Ρωσίας (1992-σήμερα) Κατηγορία:Ρωσικός εθνικισμός Κατηγορία:Σοβιετική Ένωση
Κίρκουρη
Η Κίρκουρη είναι βουνό της Βόρειας Πίνδου στην βόρεια Ελλάδα. Βρίσκεται σε υψόμετρο 1.855 μέτρων Το βουνό βρίσκεται στο νομό Γρεβενών, στην περιφέρεια Δυτικής Μακεδονίας.
Ο πλησιέστερος οικισμός προς την Κίρκουρη είναι η Σαμαρίνα.
Παραπομπές
Κατηγορία:Βουνά των Γρεβενών Κατηγορία:Πίνδος
Μπέλα Θορν
Η Αναμπέλα Έιβερι Θορν (Anabella Avery Thorne, 8 Οκτωβρίου 1997), περισσότερο γνωστή ως Μπέλα Θορν, είναι Αμερικανίδα ηθοποιός, τραγουδίστρια, μπαλαρίνα και μοντέλο. Έχει επίσης ασχοληθεί με την συγγραφή και τη σκηνοθεσία ταινιών.
Είναι περισσότερο γνωστή για το πρωταγωνιστικό της ρόλο ως Σίσι Τζόουνς στη νεανική σειρά του Disney Channel, Κουνήσου στο Ρυθμό αλλά και για τους ρόλους της στις κινηματογραφικές ταινίες The DUFF (2015), Blended (2014) και Midnight Sun (2018).
Τον Απρίλιο του 2018, ίδρυσε τη δισκογραφική εταιρία FF Records ενώ τον Νοέμβριο της ίδιας χρονιάς, δημιούργησε τη δική της σειρά καλλυντικών, με την επωνυμία Thorne By Bella.
Πρώτα χρόνια
Η Αναμπέλα Έιβερι Θορν γεννήθηκε στo Πέμπροουκ Πάινς της Φλόριντα στις 8 Οκτωβρίου του 1997, από τους Ρεϊνάλντο & Ταμάρα Θορν. Έχει τρία μεγαλύτερα αδέλφια, την Κάιλι, την Ντάνι και τον Ρέμι, που ασχολούνται επίσης με την υποκριτική. Ο πατέρας της έχει καταγωγή από την Κούβα ενώ η Θορν έχει δηλώσει ότι έχει καταγωγή από την Ιταλία και ρίζες από Αγγλία, Γερμανία, Ιρλανδία και Ουαλία.
Όπως έχει δηλώσει, μεγάλωσε σε μια πολύ φτωχή και πολύτεκνη μονογονεϊκή οικογένεια (αφού ο πατέρας της σκοτώθηκε το 2007 σε τροχαίο δυστύχημα), γεγονός που ήταν ο λόγος για τον οποίο ξεκίνησε να ασχολείται με την υποκριτική, αφού ήθελε να συμβάλει στα οικονομικά έσοδα της οικογένειας. Επίσης, έχει πει ότι στην πρώτη δημοτικού διαγνώστηκε με δυσλεξία, πράγμα που την έκανε να ακολουθήσει home schooling λόγω του bullying που δεχόταν.
2003-2009: Παιδικό μόντελινγκ και πρωταγωνιστικοί ρόλοι
Η πρώτη της εμφάνιση στο χώρο της υποκριτικής, έγινε το 2003, μέσω της ταινίας Stuck on You. Το 2007, εντάχθηκε στο βασικό καστ της σειράς Dirty Sexy Money, όπου ήταν ο πρώτος της σημαντικός ρόλος. Το 2008, πρωταγωνίστησε μαζί με τους Κρίστιαν Σλάτερ και Τέιλορ Λότνερ στο βραβευμένο δράμα My Own Worst Enemy, για τον οποίο ρόλο της εκεί, κέρδισε και το βραβείο "Young Artist". Αργότερα, περιέγραψε το ρόλο της στη συγκεκριμένη σειρά ως μια πολύ σημαντική στιγμή στην καριέρα της. Την ίδια χρονιά, συμμετείχε και σε ένα επεισόδιο October Road με το ρόλο της Άντζελα Φέριλι, ενώ στο ίδιο επεισόδιο εμφανίστηκε και ο αδελφός της, Ρέμι.
Το 2009, έπαιξε στη σειρά Little Monk αλλά και στην ταινία Forget Me Not. Ανέλαβε ρόλο στην ταινία Raspberry Magic, η οποία κυκλοφόρησε στο φεστιβάλ κινηματογράφου Cinequest αλλά και στο Διεθνές Φεστιβάλ Αμερικανικού & Ασιατικού Κινηματογράφου του Σαν Φρανσίσκο το 2010.
2010-2013: Διεθνής φήμη με τη Disney και τη μουσική καριέρα
To 2010, αντικατέστησε την Τζόλεαν Γουέτζμπ στο ρόλο της Τένσι "Τίνι" Χένρικσον στην τέταρτη σεζόν της σειράς του HBO Big Love. Επίσης, έκανε ένα μικρό πέρασμα από τη σειρά Οι Μάγοι του Γουέβερλυ και συμμετείχε σε τρεις ταινίες.
Στις 4 Ιουνίου 2012, το Disney Channel ανακοίνωσε ότι η σειρά θα έχει και τρίτη σεζόν, ενώ το τραγούδι της "TTYLXOX", έφτασε στη θέση 97 των Billboard Hot 100. Παράλληλα, μέσα στη χρονιά κυκλοφόρησε άλλα δύο τραγούδια με την Zendaya, το "Fashion Is My Kryptonite" και το "Made In Japan".
Στις 30 Μαρτίου 2013, η δισκογραφική εταιρία Hollywood Records ανακοίνωσε μέσω Twitter ότι έχει υπογράψει επίσημα συμβόλαιο συνεργασίας με την Θορν. Την ίδια χρονιά, έγινε γνωστό ότι το Shake It Up θα τελειώσει οριστικά.
Έπειτα, η Θορν ανακοίνωσε ότι θα κυκλοφορήσει νέο άλμπουμ με τραγούδια ενώ ανέφερε την Μπρίτνεϊ Σπίαρς και την Κέσα ως επιρροές για τα νέα της τραγούδια.
2014-2017: Συμβατικές παραστάσεις στον κινηματογράφο και στην τηλεόραση
μικρογραφία|Η Θορν στην πρεμιέρα του Divergent τον Απρίλιο του 2014. Το 2014, έπαιξε στην ταινία Blended στο πλευρό των Άνταμ Σάντλερ και Ντρου Μπάριμορ και πρωταγωνίστησε στην ταινία Alexander and the Terrible, Horrible, No Good, Very Bad Day. Επίσης, την ίδια χρονιά, έκανε ένα μικρό πέρασμα από τις σειρές CSI: Crime Scene Investigation και Red Band Society ενώ έδωσε φωνή στη σειρά κινουμένων σχεδίων Phineas & Ferb ως Μπρίντζιτ. Στις 13 Μαϊου 2014, κυκλοφόρησε το πρώτο της σινγκλ (εκτός Disney) με τίτλο "Call It Whatever", το οποίο έγινε και το κύριο κομμάτι του EP της Jersey, που κυκλοφόρησε στις 17 Νοεμβρίου σε συνεργασία με την εταιρία Hollywood Records. Αρχικά, προορίζονταν βέβαια για κανονικό άλμπουμ που θα έβγαινε τον Οκτώβριο αλλά η ίδια ακύρωσε την κυκλοφορία του, λέγοντας ότι δεν ήταν ευχαριστημένη με το αποτέλεσμα του auto tune και της κακής μουσικής.
Το 2015, έπαιξε στις ταινίες The DUFF, Big Sky, Alvin and the Chipmunks: The Road Chip και Perfect High ενώ εμφανίστηκε και στις σειρές KC Undercover και Scream.
Το 2016, έπαιξε σε τρεις ταινίες. Στο Shovel Buddies ως Κέιτ, στο Ratchet & Clank ως Κόρα και στο ''Boo! A Madea Halloween'' ως Ρέιν.
Το 2017 συνεργάστηκε με τον Prince Fox στο κομμάτι "Just Call", έπαιξε στις ταινίες You Get Me, Amityville: The Awaking και The Babysitter ενώ έκανε και τηλεοπτική επιστροφή με το ρόλο της ως Πέιτζ Τάουνσεν στη σειρά Famous In Love, η οποία ολοκληρώθηκε το Μάιο του 2018.
Το 2018, έπαιξε στην ταινία Leave Not One Alive και κυλοφόρησε το πρώτο της άλμπουμ What Do You See Now.
2018-σήμερα: Πρόσφατα έργα και συνέχεια ως τραγουδίστρια
μικρογραφία|Η Θορν το 2019. Η Θορν πρωταγωνίστησε στο ρομαντικό δράμα Midnight Sun, βασισμένο στην ομώνυμη ιαπωνική ταινία του 2006 και κυκλοφόρησε στις 23 Μαρτίου 2018. Συνέβαλε επίσης με πέντε τραγούδια στο soundtrack, συμπεριλαμβανομένου του βασικού σινγκλ "Burn So Bright". Τον επόμενο μήνα, κατά τη διάρκεια του φεστιβάλ Coachella, ανακοίνωσε την έναρξη της δικής της δισκογραφικής με τίτλο Filthy Fangs. Τον Αύγουστο του 2018, αποκαλύφθηκε ότι η δισκογραφική της έχει μια συμφωνία συνεργασίας με την Epic/Sony και άρχισε να εργάζεται για το ντεμπούτο άλμπουμ της με τίτλο What Do You See Now?. Τον Μάιο του 2018, ανακοίνωσε την κυκλοφορία δύο τραγουδιών με τίτλο "GOAT και "Bitch I'm Bella Thorne".
Τον Μάιο του 2019, αναφέρθηκε ότι η Θορν είχε ένα μέρος στην ταινία τρόμου επιστημονικής φαντασίας The Friendship Game. Τον Αύγουστο του 2019, η Pornhub ανακοίνωσε ότι η Θορν θα έκανε το σκηνοθετικό της ντεμπούτο. Η ταινία, Her & Him, προβλήθηκε στο Διεθνές Φεστιβάλ Κινηματογράφου του Όλντενμπουργκ από τις 11 έως τις 20 Σεπτεμβρίου 2019. Τον Νοέμβριο του 2019, η Θορν κέρδισε το βραβείο Vision στα δεύτερα ετήσια βραβεία PornHub στο Λος Άντζελες για την ταινία Her & Him. Στην ομιλία αποδοχής της, η Θορν αποκάλυψε μια συνεργασία με την Pornhub για την εφαρμογή μιας αλλαγής στον αλγόριθμο προσθήκης ετικετών της εταιρείας.
Το 2020, η Θορν εμφανίστηκε ως ο κύκνος στην τρίτη σεζόν του The Masked Singer. Αποκλείστηκε στη δεύτερη εμφάνισή της. Πρωταγωνίστησε επίσης δίπλα στον Τζέικ Μάνλεϊ στο θρίλερ Infamous, το οποίο κυκλοφόρησε στις 12 Ιουνίου 2020. Έλαβε έπαινο για την ερμηνεία της, με τον κριτικό Νικ Άλεν να δηλώνει ότι είχε «την κλασική μεγαλειώδη παρουσία της κάποια σαν τη Σάντρα Μπούλοκ, αλλά με τη δική της ατημέλητη άκρη [...] Η Θορν διατάζει πολυάριθμες σκηνές που εκτοξεύουν τον χαρακτήρα της από τον πεινασμένο για επιρροές, στην όπλο ως σούπερ σταρ των σέλφι».
Τον Αύγουστο του 2020, η Θορν έγινε μέλος του OnlyFans και έγινε το πρώτο άτομο που κέρδισε 1 εκατομμύριο δολάρια τις πρώτες 24 ώρες μετά την ένταξή της στην πλατφόρμα. Κέρδισε 2 εκατομμύρια δολάρια σε λιγότερο από μια εβδομάδα. Οι δραστηριότητές της στο OnlyFans προκάλεσαν διαμάχη αφού πρόσφερε φωτογραφίες πληρωμής ανά προβολή 200 δολαρίων που ισχυρίστηκε ότι ήταν «γυμνές», αλλά οι φωτογραφίες ήταν στην πραγματικότητα με εσώρουχα, κάτι που οδήγησε σε μεγάλο αριθμό αντιστροφών χρέωσης και νέοι περιορισμοί που περιόρισαν το ποσό που μπορούσαν να χρεώσουν οι εργαζόμενοι του σεξ στην πλατφόρμα και μείωσαν τις πληρωμές στους δημιουργούς σε ένα μήνα αντί για μια εβδομάδα. Ωστόσο, το OnlyFans αρνήθηκε ότι οι αλλαγές σχετίζονται με την Θορν. Η Θορν ισχυρίστηκε ότι δημιούργησε έναν απολογισμό ως έρευνα για έναν ρόλο σε μια επερχόμενη ταινία με τον Sean Baker, τον οποίο ο Baker αρνήθηκε, και η εταιρεία παραγωγής του και θα διανεμηθεί σε άξιους φιλανθρωπικούς σκοπούς.
Ανεπτυγμένα έργα
Τον Νοέμβριο του 2020, κυκλοφόρησε το τραγούδι "Lonely" και ένα μουσικό βίντεο. Η Θορν πρωταγωνίστησε και είναι εκτελεστικός παραγωγός της ταινίας Habit σε σκηνοθεσία του Janell Shirtcliff, Chick Fight σε σκηνοθεσία του Paul Leyden, και Leave Not One Alive με την Melissa Leo, σε σκηνοθεσία του Jordan Galland.
Συγγραφή
Εκτός από την υποκριτική και την καριέρα της στο τραγούδι, η Θορν είναι επίσης δημοσιευμένη συγγραφέας. Το 2014, έγραψε το Autumn Falls, το πρώτο από μια σειρά τριών μυθιστορημάτων για νέους, τα άλλα δύο είναι το Autumn's Kiss (2015) και το Autumn's Wish (2016), για ένα έφηβο κορίτσι που περιηγείται στις παγίδες της εφηβείας με τη βοήθεια το ημερολόγιό του που μπορεί να έχει συνδέσμους με το υπερφυσικό.
Τον Ιούλιο του 2019, η Rare Bird Books δημοσίευσε το The Life of a Wannabe Mogul: Mental Disarray Vol. 1, ένα βιβλίο αυτοβιογραφικής ποίησης της Θορν.
Δημόσια εικόνα
Η Θορν έχει εμφανιστεί σε περισσότερες από 30 διαφημίσεις, συμπεριλαμβανομένων των Neutrogena και Texas Instruments. Οι διαφημιστικές της καμπάνιες περιλαμβάνουν τις Guess Jeans, Tommy Hilfiger, J.Lo Girls, Candie's, Ralph Lauren, Gap και Diesel. Έχει εμφανιστεί στα εξώφυλλα των περιοδικών Shape στις Ηνωμένες Πολιτείες, Seventeen, Teen Vogue, Latina και Gay Times, Company στο Ηνωμένο Βασίλειο, Marie Claire, CosmoGirl από την Ινδονησία, Elle από τον Καναδά και Glamour και GQ από το Μεξικό. Έχει εμφανιστεί σε μουσικά βίντεο για το "Bedroom Floor" του Λίαμ Πέιν, το "Trust Me" του Bhad Bhabie και το "Outta My Head" του Logan Paul.
Η Θορν υποστηρίζει την Humane Society, το Ίδρυμα Κυστικής Ίνωσης και τον Οργανισμό Nomad, που παρέχει εκπαίδευση, τροφή και ιατρικές προμήθειες σε παιδιά στην Αφρική. Εντάχθηκε επίσης στην PETA στην ενθάρρυνση των ανθρώπων να μποϊκοτάρουν και να διαμαρτυρηθούν στο SeaWorld, αναγνωρίζοντας ότι όταν ήταν παιδί εμφανίστηκε σε μια διαφήμιση θεματικού πάρκου.
Προσωπική ζωή
Η Θορν άρχισε να βγαίνει με τον τότε φοιτητή Tristan Klier τον Νοέμβριο του 2011. Χώρισαν μετά από σχεδόν τρία χρόνια, το 2014. Η Θορν έβγαινε με τον Άγγλο ηθοποιό Gregg Sulkin από το 2015 έως τον Αύγουστο του 2016. Λίγο μετά τον χωρισμό, στις 23 Αυγούστου 2016, δήλωσε την αμφιφυλοφιλία της. Τον Αύγουστο του 2017, ήταν σε σχέση με τον Blackbear. Το 2017, έβγαινε με τον emo ράπερ Λιλ Πιπ για σύντομο χρονικό διάστημα. Είχε μια πολύ-ερωτική σχέση με τον μουσικό Mod Sun και την προσωπικότητα των μέσων ενημέρωσης Tana Mongeau, βγαίνοντας με τον τελευταίο από τον Σεπτέμβριο του 2017 έως τον Φεβρουάριο του 2019 και Mod Sun έως τον Απρίλιο του 2019. Τον Απρίλιο του 2019, ήταν σε σχέση με τον Ιταλό τραγουδιστή Μπέντζαμιν Μασκόλο και αρραβωνιάστηκαν τον Μάρτιο του 2021. Στις 2 Ιουνίου 2022, ο Μασκόλο ανακοίνωσε τον χωρισμό τους με μια ανάρτηση στο Instagram του, η αιτία φαίνεται ότι έπρεπε να μείνουν χώρια για μεγάλα χρονικά διαστήματα λόγω αντικρουόμενων ωραρίων εργασίας.
Apis mellifera caucasia
Η Apis mellifera caucasia ή κοινώς η μέλισσα του Καύκασου ή Καυκάσια μέλισσα, Η Apis mellifera caucasia συνήθως απαντάται και γραμμένη λανθασμένα ως caucasica είναι υποείδος της δυτικής ευρωπαϊκής μέλισσας.
Μπέλα Θορν
Προσωπική ζωή
Τον Ιούλιο του 2019, σε μια συνέντευξη για το Good Morning America, η Θορν δήλωσε pansexual.
Apis mellifera caucasia
Καταγωγή
Η Apis mellifera caucasia προέρχεται από τις άνω πεδιάδες του Κεντρικού Καύκασου. Η Γεωργία είναι η “κεντρική πατρίδα” του υποείδους, μολονότι οι μέλισσες δύναται να βρεθούν και στην Ανατολική Τουρκία, Αρμενία καθώς και στο Αζερμπαϊτζάν.
Μπέλα Θορν
Προσωπική ζωή
Το 2019, αποκάλυψε ότι είχε κακοποιηθεί σεξουαλικά ενώ εργαζόταν για την Disney μεταξύ 6 και 14 ετών. Τον Ιούνιο του ίδιου έτους, της κλάπηκαν γυμνές φωτογραφίες από χάκερ που στη συνέχεια την απείλησαν με εκβιασμό. Αντίθετα, δημοσίευσε η ίδια τις φωτογραφίες. Αργότερα το ίδιο έτος, ασχολήθηκε με το θέμα των ψεύτικων πορνογραφικών υλικών.
Apis mellifera caucasia
Παγκόσμια διανομή
δεξιά|μικρογραφία|300x300εσ|Ο Frank Benton και ο Γεωργιανός εντομολόγος Ilarion Kavtaradze, π. 1905, Γεωργία, Καύκασος. Η Καυκάσια (Γεωργιανή) μέλισσα έχει μακρά ιστορία σημασίας για τη μελισσοκομία παγκοσμίως. Οι μέλισσες εισήχθησαν για πρώτη φορά στις Ηνωμένες Πολιτείες τον 19ο αιώνα. Η Καυκάσια μέλισσα ήταν ένα υποείδος που έφτασε να έχει διαρκές ενδιαφέρον για τους μελισσοκόμους των ΗΠΑ. Το 1905, ο Frank Benton (1852–1919) επισκέφθηκε τη Γεωργία και υποστήριξε την εισαγωγή των μελισσών στις Ηνωμένες Πολιτείες.
Μπέλα Θορν
Προσωπική ζωή
Σε μια συνέντευξη του 2021 στο Bloody Disgusting, η Θορν δήλωσε ότι ήταν λάτρης του είδους τρόμου σε όλη της τη ζωή.
Παραπομπές
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες τραγουδίστριες
Apis mellifera caucasia
Παγκόσμια διανομή
Η Ρωσική επανάσταση και η συνακόλουθη προσάρτηση της Γεωργίας από τον Ερυθρό Στρατό το 1921, σταμάτησαν την εξαγωγή των μελισσών του Καυκάσου. Τα υποείδη μελετήθηκαν και καλλιεργήθηκαν κυρίως από Σοβιετικούς εντομολόγους. Οι Σοβιετικοί αξιωματούχοι ανησυχούσαν για τη διατήρηση της καθαρότητας των υποείδων του Καυκάσου και απαγόρευσαν κάθε εξαγωγή χωρίς ειδική άδεια.
Οι διεθνείς εξαγωγές συνεχίστηκαν μετά το 1969. Σύμφωνα με μια Βρετανική εφημερίδα "Η ΧΡΥΣΗ ΜΕΛΙΣΣΑ (GOLDEN BEE), η ορεινή γκρι μέλισσα της Σοβιετικής Ένωσης κρίθηκε ως η καλύτερη στον κόσμο και κέρδισε το χρυσό μετάλλιο. Η γκρι μέλισσα του Καυκάσου, διακρίνεται για τη φιλοπονία της και συλλέγει μέλι, ακόμη και υπό βροχή. Πολλοί ξένοι ιδιοκτήτες μελισσών, έχουν ζητήσει τη χρυσή μέλισσα και 200.000 έχουν αποσταλεί φέτος στην Ευρώπη, την Ασία και την Αμερική." (Sunday Mirror, 1 Ιουνίου 1969).
Διεθνείς βραβεύσεις
Η μέλισσα του Καυκάσου λάβει τρία χρυσά μετάλλια στις διεθνείς εκδηλώσεις:
Δείτε επίσης
• 2
Σημειώσεις
<references responsive="0" group="Σημ." />
<references group="Παρ. Σημ." />
Παραπομπές
Κατηγορία:Άπις (γένος)
Λίμνη Σαμπλένσκο
Η Σαμπλένσκο ή Λίμνη Σάμπλα (βουλγαρικά: Шабленското езеро), είναι λίμνη της βορειοανατολικής Βουλγαρίας στην Επαρχία του Ντόμπριτς, στην ιστορική περιοχή της Νότιας Δοβρουτσάς και στον Δήμο Σάμπλα. Απέχει 1,5 χλμ. από την πόλη Σάμπλα πολύ κοντά στα σύνορα με τη Ρουμανία. Η λίμνη είναι πλούσια σε χλωρίδα και πανίδα, αποτελεί σημαντικό υδροβιότοπο της απειλούμενης με εξαφάνιση χήνας Branta ruficollis ή Κοκκινόχηνα.
Η λίμνη είναι παράκτια και χωρισμένη από τη θάλασσα με μία αμμώδη παραλία πλάτους 230 μ.. Βρίσκεται εντός της προστατευόμενης περιοχής 510 εκταρίων και περιλαμβάνεται στον κατάλογο σημαντικών περιοχών στην Ευρώπη με τη συνθήκη Ραμσάρ. Η έκτασή της είναι 0,8 - 0,9 τετραγωνικά χιλιόμετρα, το βάθος της είναι από 0,4 έως 4 μέτρα, με μέγιστο τα 9,5 μέτρα, η αλατότητα είναι 0,4%. Στα βόρεια, μέσω ενός τεχνητά σκαμμένου καναλιού, συνδέεται με τη Λίμνη Εζερέτσκο.
Παραπομπές
Κατηγορία:Λίμνες της Βουλγαρίας Κατηγορία:Επαρχία Ντόμπριτς Κατηγορία:Φυσικά καταφύγια στη Βουλγαρία
Minus One (συγκρότημα)
Οι Minus One είναι Κυπριακό συγκρότημα ροκ μουσικής, το οποίο σχηματίστηκε το 2009. Ξεκίνησαν την καριέρα τους ως μπάντα, αλλά τα τελευταία χρόνια έχουν ηχογραφήσει δική τους μουσική. Το 2016 εκπροσώπησαν την Κύπρο στον Διαγωνισμό Τραγουδιού Eurovision.
Παραπομπές
Κατηγορία:Κυπριακά μουσικά συγκροτήματα
Κάρολος του Μαιν
Ο Κάρολος (1414 - 1472) από τον Οίκο των Βαλουά-Ανζού ήταν κόμης του Μαιν (Maine) το διάστημα 1441-1472.
Βιογραφία
Ήταν ο τρίτος γιος του Λουδοβίκου Β΄ δούκα του Ανζού και της Γιολάντας του Οίκου της Βερκελώνης, κόρης του Ιακώβου Α΄ της Αραγωνίας.
Το 1437 ακολούθησαν τον Κάρολο Ζ΄ Βαλουά της Γαλλίας στην κατάληψη του Μοτερώ και του Ποντουάζ το 1441. Τότε ο μεγαλύτερος αδελφός του Ρενέ Α΄ δούκας του Ανζού και κόμης του Μαιν του παραχώρησε την κομητεία του Μαιν. Συνέχισε να συμμετέχει στις εκστρατείες του Καρόλου Ζ΄.
Μία διαφωνία για την κομητεία του Γκιζ μεταξύ του Καρόλου και του αδελφού της συζύγου του Ισαβέλλας, του Λουδοβίκου του Οίκου Λουξεμβούργου κόμη του Σαιν-Πολ, διευθετήθηκε, λαμβάνοντας η Ισαβέλλα το Γκιζ ως προίκα.
Οδήγησε την οπισθοφυλακή του Λουδοβίκου ΙΑ΄ της Γαλλίας (γιου του Καρόλου Ζ΄) στη μάχη του Μονλερύ το 1465.
Οικογένεια
Το 1442 απεβίωσε η Κομπέλα και το επόμενο έτος ο Κάρολος έκανε δεύτερο γάμο με την Ισαβέλλα του Οίκου Λουξεμβούργου, κόρη του Πέτρου Α΄ κόμη του Σαιν-Πολ και είχε τέκνα:
Λουτς Βλαδιβοστόκ
Η Λουτς Βλαδιβοστόκ (ρωσικά: «Луч-Энергия» Владивосток) είναι ποδοσφαιρική ομάδα από το Βλαδιβοστόκ της Ρωσίας. Τα χρώματα της είναι το κίτρινο και το μπλε. Η ομάδα διεξάγει τους εντός έδρας αγώνες της στο Στάδιο Ντιναμό, χωρητικότητας 10.200 θεατών.
Ο σύλλογος ονομαζόταν «Λουτς» (Луч), που στα ρωσσικά σημαίνει "ηλιακτίδα", έως το 2003, όταν μετονομάστηκε σε «Λουτς Ενέργκια» (Луч-Энергия) λόγω χορηγίας από την εταιρεία διανομής ενέργειας «Дальневосточная энергетическая компания». Κύριος μέτοχος του συλλόγου αποτελεί η Διοίκηση Κράι Πριμόρσκι. Το 2018, η ομάδα πήρε ξανά την ονομασία «Λουτς».
Ιστορία
Η Λουτς μετείχε στο Σοβιετικό Πρωτάθλημα από το 1958. Ο σύλλογος αγωνιζόταν στο περιφερειακό τουρνουά της Άπω Ανατολής ομάδων δευτέρου επιπέδου και το κατέκτησε τελικά το 1965, κερδίζοντας την άνοδο στην πρώτου επιπέδου κατηγορία. Η Λουτς μετείχε σε αυτό το περιφερειακό τουρνουά μέχρι την αναδιοργάνωση του πρωταθλήματος το 1972. Από το 1972 έως το 1991, η Λουτς αγωνιζόταν στην ανατολική ζώνη της Σοβιετικής Δεύτερης Κατηγορίας. Το καλύτερο αποτέλεσμα του συλλόγου ήταν η δεύτερη θέση το 1984. Το 1992, μετά τη διάλυση της Σοβιετικής Ένωσης, η Λουτς είχε το δικαίωμα να παίξει στην ανατολική ζώνη της Ρωσικής Πρώτης Κατηγορίας όπου στέφθηκε πρωταθλήτρια. Μετείχε στην Ρωσική Κορυφαία Κατηγορία το 1993 και υποβιβάστηκε έχοντας τερματήσει 15η.
Η Λουτς αγωνίστηκε στη Ρωσική Πρώτη Κατηγορία από το 1994 μέχρι τον υποβιβασμό το 1997 και στη Ρωσική Δεύτερη Κατηγορία από το 1998 έως το 2003. Το 2003, η Λουτς Ενέργκια τερμάτισε στην 1η θέση στην ανατολική ζώνη και κέρδισε την άνοδο. Ο σύλλογος πέρασε άλλα 2 χρόνια στην Πρώτη Κατηγορία, κερδίζοντας την άνοδο στο Πρωτάθλημα Ρωσίας το 2005. Το 2008 η Λουτς τερμάτησε στην τελευταία θέση και υποβιβάστηκε στη Ρωσική Πρώτη Κατηγορία. Ο σύλλογος είχε ορισμένα οικονομικά προβλήματα και αναγκάστηκε να πουλήσει μερικούς από τους κορυφαίους πάικτες του, κάτι που κατέστησε την ομάδα εύάλωτη στην έδρα της, η οποία προηγουμένως θεωρούνταν φρούριο στην απομακρυσμένη ακτή του Ειρηνικού.
Επιπλοκές
Η ομάδα εδρεύει στη ρωσική Άπω Ανατολή, γεγονός που αποτελεί σημαντικό πρόβλημα για τα εκτός έδρας παιχνίδια της ομάδας, π.χ. η πτήση προς Μόσχα διαρκεί 9 ώρες. Όταν η Ζενίτ Αγίας Πετρούπολης αγωνίστηκε στο Βλαδιβοστόκ, οι οπαδοί της ομάδας οδήγησαν 15.000 χιλιόμετρα με τ' αυτοκίνητά τους τα οποία υπέστησαν βλάβες, με αποτέλεσμα να μη μπορούν να γυρίσουν πίσω στα σπίτια τους. Τελικά επέστρεψαν και πάλι πίσω στην Αγία Πετρούπολη με τον Υπερσιβηρικό Σιδηρόδρομο, όπου ο σύλλογος τους επιβράβευσε με νέο αυτοκίνητο την 1η Οκτωβρίου του 2006.
Εξωτερικοί σύνδεσμοι
Κατηγορία:Ποδοσφαιρικές ομάδες Ρωσίας Κατηγορία:Ιδρύσεις ποδοσφαιρικών ομάδων το 1958
XVideos
Το XVideos είναι ιστοσελίδα δημοσίευσης και προβολής πορνογραφικών βίντεο. Η ιστοσελίδα ανήκει στην τσεχική εταιρεία WGCZ Holding. Τον Απρίλιο του 2019, ήταν η 47η μεγαλύτερη ιστοσελίδα με βάση τον αριθμό επισκεπτών.
Το 2012, εκτιμήθηκε ότι στην ιστοσελίδα προβαλλόταν υλικό που ξεπερνά σε μέγεθος το 1 τεραμπάιτ το δευτερόλεπτο.
Η WGCZ Holding είναι ο κάτοχος του δικτύου ιστοσελίδων Bang Bros, ενώ στην ίδια εταιρεία ανήκει το περιοδικό Penthouse και τα σχετιζόμενα περιουσιακά του στοιχεία.
Ιστορία
Το XVideos λειτουργεί ως ιστοσελίδα συγκέντρωσης πορνογραφικών βίντεο, δίνοντας πρόσβαση σε περιεχόμενο για ενήλικες με παρόμοιο τρόπο όπως κάνει το YouTube για γενικό περιεχόμενο. Εκτός από επαγγελματικά βίντεο, η ιστοσελίδα φιλοξενεί ερασιτεχνικά βίντεο και άλλους τύπους περιεχομένου. Το 2012, το XVideos ήταν η μεγαλύτερη πορνογραφική ιστοσελίδα στον κόσμο, με πάνω από 100 δισεκατομμύρια σελιδοπροβολές τον μήνα. Ο Φάμπιαν Τύλμαν, ιδιοκτήτης της MindGeek, προσπάθησε να εξαγοράσει το XVideos το 2012 για να δημιουργήσει μονοπώλιο σε ιστοσελίδες πορνογραφικού περιεχομένου. Ο γάλλος ιδιοκτήτης του XVideos αρνήθηκε μια προσφορά εξαγοράς που ξεπερνούσε τα 120 εκατομμύρια δολάρια, λέγοντας "Λυπάμαι, πρέπει να φύγω για να παίξω Diablo II." Το 2014, το XVideos προσπάθησε ανεπιτυχώς να πιέσει τους παρόχους περιεχομένου να δεσμεύσουν ή να αποσύρουν το δικαίωμα τους να διαγράφουν βίντεο από τον λογαριασμό τους.
Επισκέψεις και κατάταξη
Σύμφωνα με την SimilarWeb, τον Δεκέμβριο του 2018 το XVideos ήταν η 10η δημοφιλέστερη σελίδα στο διαδίκτυο και η πιο δημοφιλέστερη ιστοσελίδα περιεχομένου για ενήλικες.
Ινδία
Το 2015, η ιστοσελίδα ήταν στόχος της Ινδικής κυβέρνησης, συμπεριλαμβάνοντας τη σε ένα κατάλογο με 857 "πορνογραφικές" ιστοσελίδες, περιλαμβάνοντας και μη πορνογραφικές ιστοσελίδες όπως το CollegeHumor. Το 2018, μεγάλοι πάροχοι διαδικτυακών υπηρεσιών μπλόκαραν την πρόσβαση στο XVideos και άλλες πορνογραφικές ιστοσελίδες.
Μαλαισία
Το 2015, η Μαλαισιακή κυβέρνηση μπλόκαρε το XVideos κατηγορώντας το για παραβίαση του Νόμου Επικοινωνίας και Πολυμέσων του 1998, ο οποίος απαγορεύει την ψηφιακή διανομή "άσεμνου περιεχομένου".
Βενεζουέλα
Στις 14 Ιουνίου 2018, η κρατική εταιρεία παροχής τηλεπικοινωνιακών και διαδικτυακών υπηρεσιών CANTV μπλόκαρε την πρόσβαση στην ιστοσελίδα χωρίς να δώσει κάποια εξήγηση για το συμβάν.
Παραπομπές
Κατηγορία:Ερωτικοί και πορνογραφικοί ιστότοποι
Οίκος των Βαλουά-Βουργουνδίας
Ο Οίκος των Βαλουά-Βουργουνδίας, γαλλ. Maison de Valois-Bourgogne, ή νεότερος Οίκος της Βουργουνδίας ήταν ένας ευγενής Οίκος, κλάδος του Οίκου των Βαλουά, που και αυτός ήταν κλάδος του Οίκου των Καπετιδών. Κυβέρνησαν το δουκάτο της Βουργουνδίας (1363-1482) και μετά το Αρτουά, τη Φλάνδρα, το Λουξεμβούργο, το Αινώ, την κομητεία της Βουργουνδίας, κ.ά. δια μέσου επιγαμιών.
Ιστορία
Το Φραγκικό βασίλειο της Βουργουνδίας διαιρέθηκε το 843 με τη Συνθήκη του Βερντέν σε Ανατολικό και Δυτικό. Το Ανατολικό εξελίχθηκε στο βασίλειο της Αρλ και στην ελεύθερη κομητεία της Βουργουνδίας και το 1032 ενσωματώθηκε στη Γερμανία. Το Δυτικό αποτέλεσε το 918 το δουκάτο της Βουργουνδίας και το 1002 έγινε υποτελές φέουδο στη Γαλλία του Ροβέρτου Β΄. Οι Βουργουνδοί ευγενείς του ζητούσαν αυτονομία και έτσι ο βασιλιάς το έδωσε στον γιο του Ροβέρτο Α΄ δούκα της Βουργουνδίας. Ο τελευταίος απόγονός του Φίλιππος Α΄ Καπετιδών-Βουργουνδίας απεβίωσε άτεκνος το 1361 και το δουκάτο επέστρεψε στον βασιλιά της Γαλλίας Ιωάννη Β΄ Βαλουά. Δύο έτη μετά το παραχώρησε ως πρόσοδο (appanage) στον τέταρτο γιο του Φίλιππο Β΄ τον Τολμηρό. Το 1384 απεβίωσε ο πεθερός του Φιλίππου Β΄ και η σύζυγός του Μαργαρίτα Γ΄ κληρονόμησε τις κομητείες της Φλάνδρας, του Αρτουά, του Ρετέλ, του Νεβέρ και την ελεύθερη κομητεία της Βουργουνδίας.
Ο γιος του Ιωάννης ο Άφοβος κατείχε όλες τις κτήσεις των γονιών του εκτός της Ρετέλ και το Νεβέρ, που τις παραχώρησε στα αδέλφια του Αντώνιο και Φίλιππο Β΄ αντίστοιχα. Στον Εκατονταετή Πόλεμο δεν βοήθησε τη Γαλλία, που μαστιζόταν από τις επιδρομές. Άνδρες του σκότωσαν τον εξάδελφό του Λουδοβίκο Α΄ δούκα της Ορλεάνης, αντίπαλο στην επεκτατική πολιτική του Ιωάννη Β΄. Οι σύμμαχοι του Λουδοβίκου Α΄, οι Αρμανιάκ έκαναν πόλεμο με τον Ιωάννη Β΄, που κατέλαβε το Παρίσι, αλλά παρασύρθηκε σε ενέδρα και σκοτώθηκε από τον αρχηγό των Αρμανιάκ. Εν τω μεταξύ ο Αντώνιος κληρονόμησε από τη θεία του τις κομητείες Βραβάντης και Λίμπουργκ, που περιήλθαν στο γιο του Φίλιππο Α΄.
Ο επόμενος δούκας της Βουργουνδίας Φίλιππος Γ΄ ο Καλός απέκτησε την κομητεία του Ναμύρ (υποτελή στη Γερμανία) και κληρονόμησε τη Βραβάντη και το Λίμπουργκ από τον άτεκνο εξάδελφό του Φίλιππο Α΄. Το 1436 κληρονόμησε την εξαδέλφη του Ζακελίν των Βίττελσμπαχ κόμισσα του Αινώ, Ολλανδίας, Ζάαλαντ και Φρισίας (όλα υποτελή στη Γερμανία). Το 1441 αγόρασε την κομητεία του Λουξεμβούργου από την Ελισάβετ του Γκέρλιτς.
Ο γιος του Κάρολος ο Ριψοκίνδυνος, ιδεατή απεικόνιση ιππότη, απέκτησε το Γκέλντερς. Πρότεινε τον γάμο της Μαρίας, μόνου τέκνου του, με τον γιο του Φρειδερίκο Γ΄ των Αψβούργων, τον Μαξιμιλιανό, αν τον αναβάθμιζε σε βασιλιά. Ο Φρειδερίκος Γ΄ ήταν απρόθυμος και ο Κάρολος ενεπλάκη σε πόλεμο με αυτόν, τη Λωρραίνη και την Ελβετία (Βουργουνδικοί πόλεμοι). Το 1477 στη μάχη του Νανσύ σκοτώθηκε· επτά μήνες μετά ο Μαξιμιλιανός νυμφεύτηκε τη Μαρία. Ο Γάλλος βασιλιάς κατέλαβε το δουκάτο της Βουργουνδίας και το Αρτουά. Ο Οίκος των Αψβούργων ανήλθε σε κύρος στην Ευρώπη με τίμημα την αντιπαλότητα με τη Γαλλία.
Άγιος Νικόλαος Τριφυλίας Μεσσηνίας
Ο Άγιος Νικόλαος, αναφερόμενος παλαιότερα ως το Κρίτσι ή το Κρίτσιον, είναι παλαιός ιστορικός, σήμερα εγκαταλελειμμένος και ακατοίκητος, οικισμός κοντά στο Αρτίκι και βρίσκεται στην περιοχή του Δήμου Τριφυλίας, του Νομού Μεσσηνίας.
Τοποθεσία
Ο Άγιος Νικόλαος βρίσκεται περίπου 28,5 χιλιόμετρα προς τα ανατολικά της Κυπαρισσίας και σε απόσταση περίπου 7 χιλιόμετρα από το χωριό Αρτίκι. Συνδέεται οδικά με χωματόδρομο από τον Σελλά, το Κρυονέρι (Σαρακινάδα), την Παναγιά και το Αρτίκι.
Ιστορία
Το χωριό, είχε μακρόχρονη ιστορία που ακολουθούσε την ιστορία της Τριφυλίας και της ευρύτερης περιοχής του Αρτικίου. Στο Κρίτσι κατοικούσαν οι οικογένειες των Αναγνωστοπουλαίων ή Πατσιουραίων (Γιώρης - Λιάς - Σωτήρης), Νικολοπουλαίων ή Νασιάκηδες (Μήτσος - Θανάσης), Μελαίων (Κωσταντής, Νίκος), Κωνσταντακοπουλαίων (Τάσης - Γεωργάκης - Κωσταντάκης), Βασίλη Γιαννόπουλου και Νίκου Τερζή. Το Κρίτσι προσαρτήθηκε στον παλαιό Δήμο Τριπύλης το 1845,   στον οποίο, ως έδρα από το 1843 ήταν η Σαρακινάδα. Το ίδιο το χωριό πάντως δεν αναφέρεται καθόλου, το 1853, στον β΄ τόμο των «Ελληνικών» του Ιάκωβου Ρίζου Ραγκαβή, ως χωριό του Δήμου Τριπύλης της Επαρχίας Τριφυλίας, με βάση την απογραφή του 1851. Στη ίδια πηγή αναφέρεται ως τότε έδρα του Δήμου Τριπύλης η Σαρακινάδα. Σύμφωνα με την απογραφή του 1861 το Σελά ήταν στη συνέχεια η έδρα του δήμου, με 279 κατοίκους. Λίγο αργότερα η έδρα του δήμου μεταφέρεται και πάλι στην Σαρακινάδα, ενώ το 1876 η έδρα μεταφέρεται από αυτήν στον οικισμό Ραυτόπουλον, όπως επιβεβαιώνεται και από την απογραφή του 1879. Το χωριό δεν αναφέρεται ούτε στην απογραφή του 1879, ενώ το 1889 ο οικισμός καταργείται για πρώτη φορά. Το 1899 η περιοχή του κατηργημένου ως οικισμού χωριού μεταφέρεται από το Νομό Μεσσηνίας και υπάγεται στον Νομό Τριφυλίας, για μια περίπου δεκαετία, ως το 1909, που επανέρχεται ξανά στον Νομό Μεσσηνίας, ως οικισμός της Επαρχίας Τριφυλίας. Το 1912 το χωριό Κρίτσι αναγνωρίζεται εκ νέου και προσαρτάται στην Κοινότητα Αρτικίου,  η οποία είχε ως έδρα το χωριό Αρτίκι. Το 1940 το χωριό αναφέρεται επίσημα ως Κρίτσιον. Το 1948, στο Κρίτσι ζούσαν περίπου 10 οικογένειες, οι οποίες έστελναν 15 παιδιά στο Δημοτικό Σχολείο του Αρτικίου. Το 1956 ο οικισμός μετονομάζεται σε Άγιος Νικόλαος. Ο Άγιος Νικόλαος εγκαταλείπεται και ερημώνει σταδιακά μέσα στις δεκαετίες του 1950 και του 1960. Το χωριό καταργείται ως οικισμός, για δεύτερη φορά, στις αρχές της δεκαετίας του 1970, καθώς δεν αναφέρεται πλέον επίσημα, ούτε στην απογραφή του 1971.
Κάτοικοι
Ο οικισμός, με βάση την απογραφή του 2011, δεν υφίσταται πλέον και δεν έχει μόνιμους κατοίκους.
Κτίρια - αξιοθέατα
Εκτός από τα παλαιά παραδοσιακά σπίτια του χωριού υπάρχει και η εκκλησία του Αγίου Νικολάου, από την οποία προήλθε και η μετονομασία του χωριού το 1956. Τα τελευταία χρόνια η εκκλησία ανακαινίσθηκε και καθιερώθηκε να γίνεται Θεία Λειτουργία το πρώτο Σάββατο μετά την εορτή της Παναγίας, τον Δεκαπενταύγουστο. Στο χωριό υπάρχει επίσης το «Κεφαλάρι» (πηγή) που χρησιμοποιείται για ύδρευση και άρδευση.
Εξωτερικοί σύνδεσμοι
Κατηγορία:Χωριά του νομού Μεσσηνίας Κατηγορία:Δήμος Τριφυλίας
Οίκος του Βαλουά-Ανζού
Ο Οίκος του Βαλουά-Ανζού, γαλλ. Maison de Valois-Anjou, ήταν ένας ευγενής Οίκος που ήταν πλάγιος κλάδος του Οίκου των Βαλουά, που και αυτός ήταν κλάδος του Οίκου των Καπετιδών.
Αρτίκι Μεσσηνίας
Το Αρτίκι ή Αρτίκιο, αναφερόμενο επίσημα ως το Αρτίκιον, είναι οικισμός κοντά στον Αετό και υπάγεται διοικητικά στον Δήμο Τριφυλίας, του Νομού Μεσσηνίας.
Οίκος του Βαλουά-Ανζού
Ιστορικό
Το 1350 ο Ιωάννης Β΄ των Βαλουά έγινε βασιλιάς της Γαλλίας. Η από τον πατέρα του γιαγιά του Μαργαρίτα ήταν κόμισσα του Ανζού (και του Μαιν) και πρεσβύτερη κόρη του Καρόλου Β΄ της Νάπολης, από τον Οίκο των Καπετιδών-Ανζού. Την κομητεία του Ανζού κληρονόμησε ο πατέρας του Φίλιππος ΣΤ΄ και μετά ο ίδιος. Το 1360 την παραχώρησε στον δευτερότοκο γιο του Λουδοβίκο Α΄, που έτσι έγινε ο ιδρυτής του Οίκου των Βαλουά-Ανζού.
Αρτίκι Μεσσηνίας
Τοποθεσία
Το Αρτίκι βρίσκεται περίπου 21,5 χιλιόμετρα προς τα ανατολικά της Κυπαρισσίας και περίπου 7 χιλιόμετρα δυτικά από τον Αετό. Έχει υψόμετρο 262 μέτρα και απέχει 21,5 περίπου χιλιόμετρα από τις ακτές του Ιονίου Πελάγους. Το Αρτίκι βρίσκεται νότια από τα χωριά Νέα Αγριλιά και Κοπανάκι, από τα οποία απέχει περίπου 6,5 χιλιόμετρα και 7,5 χιλιόμετρα αντίστοιχα. Το Αρτίκι συνδέεται οδικά με τη Νέα Αγριλιά και το Κοπανάκι με ασφαλτοστρωμένη οδό και με άλλα χωριά με χωματόδρομο.
Οίκος του Βαλουά-Ανζού
Ιστορικό
Το 1382 απεβίωσε η δεύτερη εξαδέλφη τού Ιωάννη Β΄, η Ιωάννα Α΄ της Νάπολης, αλλά πιο πριν, αν και υπήρχαν κοντινοί συγγενείς της από τον Οίκο Καπετιδών-Ανζού, όπως π.χ. οι Ανζού-Δυρραχίου, αυτή είχε υιοθετήσει τον Λουδοβίκο Α΄ ως μέλλοντα βασιλιά της Νάπολης. Όταν απεβίωσε η Ιωάννα Α΄, οι Ανζού-Δυρραχίου κατέλαβαν τη Νάπολη, αλλά ο Λουδοβίκος Α΄ κατέλαβε την Προβηγκία και τη Νάπολη (1389-99). Το 1435 εξέλιπε ο τελευταίος των Ανζού-Δυρραχίου και οι Βαλουά-Ανζού εγκαταστάθηκαν στη Νάπολη, αλλά το 1442 τους εκτόπισε ο διεκδικητής της Αλφόνσος Ε΄ της Αραγωνίας.